Boriss Cilevičs
Dzimis: 26.03.1956 

Ģimenes stāvoklis: precējies, ir meita un dēls.


Izglītība: augstākā 
1992. gadā saņēma fizikas maģistra grādu. Specializācija: matemātiskās modelēšanas metožu pielietošana dažādās jomās, ieskaitot lielātruma virszemes transportu ar magnētisko piekari.

1981. gadā beidzis LVU aspirantūru specialitātē „Teorētiskā un matemātiskā fizika”

1978. gadā absolvējis Latvijas valsts universitātes (LVU) Fizikas un matemātikas fakultāti 
1973. gadā pabeidza Daugavpils 3. vidusskolu ar zelta medaļu.

Darba pieredze:
No 2009. gada – Eiropas cilvēktiesību tiesas tiesnešu ievēlēšanas apakškomitejas priekšsēdētājs. Paralēli deputāta darbam piedalos starptautiskos cilvēktiesību NVO projektos.

2005. – 2007. gados – jaunizveidotās Minoritāšu tiesību apakškomitejas pirmais priekšsēdētājs.
2003. – 2004. gados biju novērotājs Eiropas parlamentā no Latvijas

1998. gadā ievēlēts 7.Saeimā, atkārtoti ievēlēts 2002., 2006., 2010. un 2011. (ārkārtas vēlēšanās) gados. Strādā Cilvēktiesību un sabiedrisko lietu komisijā un Eiropas lietu komisijā.

No 1999. gada  Eiropas Padomes Parlamenta Asamblejas aktīvais loceklis, vairāku ziņojumu autors.

1997. gadā ievēlēts par Rīgas domes deputātu, strādāja dzīvokļu un komunālo jautājumu  komitejā.
Viens no Tautas saskaņas partijas dibinātājiem 

1996.-1998.g. - Latvijas Valsts Prezidenta mazākumtautību konsultatīvās padomes biedrs

No 1995. gada – privātā pedagoģisko un sociālo pētījumu Centra „Baltic Insight” direktors. Strādāja kā viespētnieks Karltonas universitātē (Otava, Kanāda, 1995.) un miera pētījumu Institūtā (Ķīle, Vācija, 1997.). Interešu sfēra: nacionālo minoritāšu tiesības, etnisko konfliktu risināšana, bēgļu un migrantu tiesības. 

1991. – 1995. gados strādāja nevalstiskās cilvēktiesību organizācijās. Vienlaikus strādāja par komentētāju avīzē „СМ-Сегодня”, kā arī vairākās privātās TV kompānijās kā politiskais komentētājs. 1992. gadā iestājās Latvijas žurnālistu Savienībā.

80. gadu beigās bija Latvijas Tautas frontes aktīvists. Piedalījās pirmo cilvēktiesību grupu veidošanā Latvijā. Ieguvis papildizglītību cilvēka tiesību un etnokonfliktoloģijas jomā, ieskaitot pilnu Kanādas cilvēktiesību fonda Vasaras skolas kursu (Monreāla, 1994.).   

No 1988. līdz 1991. gadam strādāja Latvijas Universitātes Matemātikas un informātikas institūta par zinātnisko līdzstrādnieku datorapmācības laboratorijā. Profesionālās karjeras laikā publicēja vairāk nekā 30 zinātniskus rakstus, veltītus matemātiskās modelēšanas metožu pielietošanai dažādās jomās, ieskaitot izglītību.

1982. - 1988. gadā strādāja RA „Alfa” Mikroaparātu ZPI (vecākais inženieris, vadošais inženieris). Nodarbojās ar integrālas elektronikas aktīvo elementu datormodelēšanu. 
Valodas: Brīvi pārvaldu krievu, latviešu un angļu valodas, mācos franču valodu.

Aizraušanās: ūdens tūrisms, autordziesmas.

